घरवा से इकसल जसोदा रानी, सुभ दिन सामन हे।
 सात पाँच मिललन सँघतिया से सोने घइला माथे लेलन हे।
 केउ सखी मुँह धोवे, केउ सखी हँसि हँसि पानी भरे हे।
 नइ हकइ नावोड़िया अउरो मलहवा भइया हे।
 बाँधि के काँछ कछौंटा अउर छाती घइला लेइ हे।
 की तोर नइहर दूर कि सासुर दुख पड़ल हे।
 नइ मोरा नइहर दूर, न सासुर दुख पड़ल हे।
 सात पुतर दइब देलन, कंस सभ हर लेलन हे।
 चुप रहुँ, चुप रहुँ देवोकी, त सुनह बचन मोरा हे।
 नौन, चाउर तेल पइँचा भेल, सभे, चीज पइँचा भेल हे।
 किया साखी सुरजवा त किया साखी गंगा माता हे।
 हो गेल कौल-करार बचन हम पालब हे।
 आयल भादो के रात, किसुन पख अठमी हे।
 खुल गेल बजर केवाँड़, पहरु सभ सूतल हे।
 जो एहि मंगल गाबहिं गाइ सुनावहिं हे। 